OpenLLM-France/wikimedia huggingface dataset:
# Hans Binder

Hans Binder va ser un pilot de curses automobilístiques austríac que va arribar a disputar curses de Fórmula 1.
Va néixer el 12 de juny del 1948 a Zell am Ziller, Innsbruck, Àustria.

## A la F1

Hans Binder va debutar a la F1 a l'onzena cursa de la temporada 1976 (la 27a temporada de la història) del campionat del món de la Fórmula 1, disputant el 15 d'agost del 1976 el G.P. d'Àustria al circuit de Österreichring.
Va participar en un total de quinze curses puntuables pel campionat de la F1, disputades en tres temporades consecutives (1976-1978) aconseguint una vuitena posició com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1976 | Team Ensign | Ensign | Cosworth | BRA | SUD | O.USA | ESP | BEL | MON | SUE | FRA | GBR | ALE | AUT Ret | HOL | ITA | CAN | USA | | | - | 0 |
| 1976 | Walter Wolf Racing | Williams | Cosworth | | | | | | | | | | | | | | | | JAP Ret | | - | 0 |
| 1977 | Durex Team Surtees | Surtees | Cosworth | ARG Ret | BRA Ret | SUD 11 | O.USA 11 | ESP 9 | MON Ret | BEL | SUE | FRA | GBR | ALE | | | | USA 11 | CAN Ret | JAP Ret | - | 0 |
| 1977 | ATS Racing Team | Penske | Cosworth | | | | | | | | | | | | AUT 12 | HOL 8 | ITA NVQ | | | | - | 0 |
| 1978 | ATS Racing Team | ATS | Cosworth | ARG | BRA | SUD | O.USA | MON | BEL | ESP | SUE | FRA | GBR | ALE | AUT NVQ | HOL | ITA | USA | CAN | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 15 (13) | 0 | 0 | 0 | 0 | 0 |
# Juan Sanz Zorita

Juan Sanz Zorita (Madrid, 26 de juliol de 1973) és un actor espanyol. Va començar a treballar com a actor el 2000 a la sèrie de TVE Raquel busca su sitio, a les sèries d'Antena 3 Policías, en el corazón de la calle o Manolito Gafotas, a les de Telecinco Hospital Central i Maneras de sobrevivir.
El 2001 va debutar al cinema amb Salvajes de Carlos Molinero, que li va valdre ser descobert per Enrique Urbizu. Aquest el va contractar el 2003 per fer La vida mancha. amb la que va guanyar un Premi Turia al millor actor novell i fou nominat a la mateixa categoria als Premis Goya i les Medalles del Cercle d'Escriptors Cinematogràfics de 2003. Després va continuar treballant a diferents pel·lícules com El calentito (2005), Obaba (2005), Lo mejor de mí (2007) i Una palabra tuya (2008).
També ha treballat a diverses sèries de televisió com Cuestión de sexo (2007), Hermanos y detectives (2009), i Tierra de lobos (2011).

## Referències

* ↑ De los Goya al olvido: Silke, Achero y otras promesas truncadas del cine español, El Confidencial, 1 de febrer de 2019
* ↑ La vida mancha al web dels Premis Goya
* ↑ «Premios 2003 del Círculo de Escritores Cinematográficos». Cómo hacer cine, 09-12-2003. Arxivat de l'original el 29 d'octubre de 2007. [Consulta: 13 desembre 2015].
* ↑ Juan Sanz: “Prefiero hacer sólo buenas películas, aunque tenga que trabajar en otra cosa”, a miraacamara.com
* ↑ Sandra Blázquez, una joven que conquistará a su primo Sebastián, en 'Tierra de lobos', Europa Press, 22 de novembre de 2011

## Enllaços externs

* JUAN SANZ, BÍCEPS Y CORAZÓN, Fotogramas, 6 d'agost de 2008
# Halki (cràter)

Halki és un cràter sobre la superfície del planeta nan Ceres, situat amb el sistema de coordenades planetocèntriques a 27.2 ° de latitud nord i 335.9 ° de longitud est. Fa un diàmetre de 20 km. El nom va ser fet oficial per la UAI el 25 d'agost del 2017 i fa referència a Halki, deessa del blat en la mitologia hitita.

## Referències

* ↑ "Halki (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Bromiley, Geoffrey W.. Eerdmans Pub. Co.. The International Standard Bible Encyclopedia. 4 Q-Z, 1988.
# Kalsa

Kalsa o Mandamento Tribunali és un barri històric de la ciutat italiana de Palerm, a Sicília.

## Noms

El nom comú del barri, Kalsa, deriva del nom històric àrab del districte, Al-Khalisa. El nom formal de barri, Mandamento Tribunali, que significa "districte de tribunals," prové de la presència dels tribunals de la Inquisició espanyola al Palazzo Chiaramonte-Steri.

## Història

Al-Khalisa fou una fortalesa fatimita propera a Palerm construïda el 937/938 per Khalil ibn Ishak ibn Ward, enviat a Sicília pel califa fatimita Al-Qàïm (934–946) per reprimir una revolta local contra el governador Salim ibn Asad ibn Rashid al-Kutami (també esmentat com Salim ibn Abi Rashid, 917–937).
El nom d'al-Khalisa vol dir "La Pura"; el nom donat pels sicilians i altres italians fou Chalcia, Halcia i més rarament Chalesa i més tard Alza o Alcza, del que va derivar el modern nom d'Ausa. En endavant fou la residència del governador musulmà de l'illa.

## Bibliografia

M. Amari, Storia dei Musulmani di Sicilia, Catania 1933-1939
# Iram dels pilars

Iram dels Pilars (àrab: إرَم ذَات ٱلْعِمَاد, Iram ḏāt al-ʿImād) és una llegendària regió i tribu del sud d'Aràbia. És esmentada per diversos historiadors junt amb altres regions i tribus desaparegudes. El nom seria el d'un ancestre epònim. Els relats estan impregnats de fets llegendaris sense cap fonament. Generalment, el Wabar se situa entre al-Xihr i Sanà. Els àrabs anomenaven Wabar la part del desert del Rub al-Khali al nord de Mahra. La possible ciutat de Wabar no pot ser localitzada a partir dels relats escrits. El 1917, Philbt va estar a al-Sayh a l'oasi d'Aflaj, on va trobar les ruïnes d'una gran edificació que la població local anomenava Qusayrat Ad (‘la petita fortalesa dels Ad’), que la tradició local considerava dependent d'un rei la capital del qual era a Wubar, més al sud, a la frontera amb l'Hadramaut. La ciutat d'Ubar, descoberta el 1992 a al-Xisar, al nord del Dhofar (oest d'Oman), que va ser objecte de gran publicitat, sembla massa petita per a ser la mítica Wabar.
# Lluitadors per la Unitat i Llibertat de la Gran Síria

Els Lluitadors per la Unitat i Llibertat de la Gran Síria és un grup armat que el desembre de 2005 va reivindicar ser l'autor de l'assassinat de Gebran Tueni i d'haver amenaçat a Detlev Mehlis. Hi ha la possibilitat que tingui relació amb Jund al-Sham.

## Referències

* ↑ (anglès) Syrian group threatens to kill UN official, The Jerusalem Post, 28 de desembre 2005.
# Organització territorial del Iemen

Iemen s'organitza territorialment en vint governacions o muhàfadhes i una municipalitat. La darrera modificació d'aquesta divisió va tenir lloc al febrer de 2004, quan es va crear la municipalitat d'Amanah al-'Asmah, que correspon a la zona capital del país, així com la nova governació de Raymah.
Al seu torn, les governacions estan dividides en 333 districtes, que s'organitzen en 2.210 subdistrictes. En una darrera escala, el país té 38.284 municipis, xifra que no s'ha modificat des de 2001.
Abans de 1990, l'administració territorial del Iemen era diferent als dos estats en què s'organitzava el territori.

## Llista de governacions i capitals

Governacions del Iemen :
| Governació (muhàfadha) | Superfície (km²) | Població (2004) | Capital |
| Abyan | 20.380 | 433.819 | Zinjibar |
| 'Adan | 825 | 589.419 | Aden |
| Ad Dali' | 4.448 | 470.564 | Ad Dali' |
| Al Bayda' | 10.487 | 577.369 | Al Bayda |
| Al-Hudayda | 15.407 | 2.157.552 | al-Hudayda |
| Al Jawf | 46.170 | 443.797 | Al Jawf |
| Al Mahrah | 78.073 | 88.594 | Al Ghaydah |
| Al Mahwit | 2.452 | 494.557 | Al Mahwit |
| Amanat Al Asimah | 126 | 1.747.834 | Sanà |
| Amran | 9.013 | 877.786 | Amran |
| Dhamar | 8.705 | 1.330.108 | Dhamar |
| Hadramaut | 195.626 | 1.028.556 | Al Mukalla |
| Hajjah | 9.376 | 1.479.568 | Hajjah |
| Ibb | 6.031 | 2.131.861 | Ibb |
| Lahij | 14.003 | 722.694 | Lahij |
| Ma'rib | 19.529 | 238.522 | Marib |
| Raymah | 2.239 | 394.448 | Raymah |
| Sa'dah | 14.364 | 695.033 | Sa'dah |
| Sana'a | 13.730 | 919.215 | Sanà |
| Xabwa | 45.519 | 470.440 | Ataq |
| Ta'izz | 11.573 | 2.393.425 | Ta'izz |

## Referències

* ↑ Dades oficials de divisions administratives, superfícies i població de l'Organització Central d'Estadística de la República del Iemen. (en alemany)
# Musa (pel·lícula)

Musa (Muse en idioma original anglès) és una pel·lícula de terror del 2017 dirigida per Jaume Balagueró, conegut per la saga «REC» i «Mentre dorms». El guió, escrit per Balagueró i Fernando Navarro, està basat en la novel·la de José Carlos Somoza La dama numero trece. És protagonitzada per Elliot Cowan, Franka Potente, Ana Ularu, Joanne Whalley, Christopher Lloyd i Leonor Watling. Va ser estrenada a Espanya l'1 de desembre de 2017. S'ha doblat al català.
El rodatge va començar el desembre de 2016, sent rodats els exteriors a Bèlgica, República d'Irlanda i Espanya.

## Argument

Samuel Solomon, professor de literatura, experimenta un malson recurrent des de la mort de la seva xicota, en la qual una dona és assassinada brutalment. Quan la mateixa dona dels seus somnis es troba morta en la realitat, Salomó busca una explicació. Rachel, una dona que afirma haver somiat també amb l'assassinat, ajuda a Solomon a descobrir la identitat de la misteriosa dona.

## Repartiment

* Elliot Cowan és Samuel Solomon
* Franka Potente és Susan
* Ana Ularu és Rachel
* Joanne Whalley és Jacqueline
* Christopher Lloyd és Rauschen
* Leonor Watling és Lidia
* Manuela Vellés és Beatriz

## Referències

* ↑ «'Musa', un Balagueró d'inspiració literària». Ara, 09-11-2017. [Consulta: 14 juny 2019].
* ↑ «AFM: Jaume Balagueró To Direct Filmax’s Muse (Exclusive)». Variety, 30-10-2014 [Consulta: 27 maig 2017].
* ↑ «Jaume Balaguero to Direct English-Language Muse». , 31-10-2014 [Consulta: 27 maig 2017].
* ↑ «'[REC' Director's Muse Releasing in Spain]». , 10-05-2017 [Consulta: 27 maig 2017].
* ↑ «Musa». ésAdir. [Consulta: 11 agost 2022].
* ↑ «Filming has begun on Jaume Balaguero's supernatural thriller Muse». JoBlo.com, 23-12-2016 [Consulta: 27 maig 2017].
* ↑ «Jaume Balagueró's Muse: Go Behind the Scenes». Dread Central, 21-02-2017 [Consulta: 27 maig 2017].
* 1 2 3 4 5 6 7 «IFB-funded films, Muse and The Lodgers, release posters ahead of Cannes Film Festival». Irish Film Board, 16-05-2017 [Consulta: 23 gener 2018]. «Còpia arxivada». Arxivat de l'original el 2017-09-13. [Consulta: 14 juny 2019].
* 1 2 3 4 5 6 7 «Musa» (en castellà). Filmax International. Arxivat de l'original el 13 setembre 2017. [Consulta: 12 setembre 2017].
# Halič

Halič és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1299.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ Halič, Obec. «Obec Halič» (en eslovac). [Consulta: 6 gener 2022].
# Kasmanda

Kasmanda fou un estat tributari protegit, una de les talukes de l'Oudh. La casa reial és descendent de Raja Salivahan que va derrotar a Vikramaditya l'any 78. Thane Singh es va establir a Bari i Pirnagar, a Oduh, el 1628 i va morir el 1668.

## Llista dels darrers talukdars

* Thakur Jagat rai
* Thakur madhukar shah
* Thakur shah mal ganesh rai
* Thakur kandhiya rai
* Thakur daman singh rai, ?-1746
* Thakur newaz shah 1746-1821
* Thakur bhawani singh 1821-1842
* Thakur jawahir singh sahib 1842-1910
* Raja Bahadur Suraj Baksh Singh Sahib 1910-1948
* Raja Dinesh Pratap Singh 1948-1953 (encara vivia el 2000)

## Referències

* ↑ Rathore, Abhinay. «Kasmanda (Taluk)» (en anglès), 1950. [Consulta: 29 setembre 2023].
* ↑ Genealogia
# Herbert Vesely

Herbert Vesely (Viena, 31 de març de 1931 - Múnic, 13 de juliol de 2002) és un guionista i director de cinema austríac. Va dirigir 17 pel·lícules entre 1955 i 1988. Va estar casar amb la cantant i actriu Dany Mann

## Biografia

El seu pare era Alois Vesely (1885-1945) general d'enginyers i expert en balística. Després de graduar-se a l'escola secundària el 1948, Herbert Vesely va estudiar cinc semestres d'estudis teatrals i història de l'art a la Universitat de Viena. Durant aquest temps va dirigir alguns curtmetratges. El productor de cinema Hans Abich va fer possible que el 1955 produís el film experimental Nicht mehr fliehen (Ja no fugiré). El seu primer llargmetratge va ser Das Brot der frühen Jahre (El pa dels primers anys), una adaptació cinematogràfica basada en Heinrich Böll que fou seleccionada al 15è Festival Internacional de Cinema de Canes. El 6 de juliol de 1962 va participar a Bonn a Escenari per a una percepció sensual: KONZIL amb la seva pel·lícula Nicht mehr fliehen.
El 1962 va signar el Manifest Oberhausen juntament amb altres autors i directors. Pel seu curtmetratge Düsseldorf va rebre una menció especial al Festival Internacional de Cinema de Sant Sebastià 1962. El 1982 va ser guardonat amb la Filmband in Gold pel seu treball.

## Filmografia (com a director)

| 1955: Nicht mehr fliehen (també guionista) 1958: Autobahn (també productor) 1960: Die Stadt 1961: Folkwangschulen (també guionista) 1962: Das Brot der frühen Jahre (també guionista) 1962: Düsseldorf 1963: Sie fanden ihren Weg 1966: Ein Haus aus lauter Liebe (també guionista) 1969: Deine Zärtlichkeiten 1970: Das Bastardzeichen 1972: Sternschnuppe (també guionista) | 1974: Münchner Geschichten (Sèrie, 3 episodis) 1974: Ulla oder Die Flucht in die schwarzen Wälder 1975: Depressionen (també guionista) 1976: Der kurze Brief zum langen Abschied (també guionista) 1978: Die Ängste des Dr. Schenk 1980: Wer anderen eine Grube gräbt 1980: Egon Schiele – Exzesse (també guionista i coproductor) 1983: Der Platzanweiser (actor) 1987: Plaza Real (també guionista) |

## Referències

* ↑ «Herbert Vesely». Film Portal. [Consulta: 3 December 2019].
* ↑ «Festival de Cannes: The Bread of Those Early Years». festival-cannes.com. [Consulta: 22 març 2009].
* ↑ Gerd Hergen Lübben, Bühne für sinnliche Wahrnehmung – KONZIL (Bonn, 1961–1963) / INFORMATIONEN · MATERIALIEN: Programme · Plakate · Register, Bonn 1961/2012; S. 14 f., 20. (Abgerufen am 9. Januar 2016.)
* ↑ Premis de l'any 1962 al web del Festival
# Ivan Sàvvitx Nikitin

Ivan Sàvvitx Nikitin (Vorónej, 21 de setembre de 1824 $^{(Julià)}$ - Vorónej, 16 d'octubre de 1861 $^{(Julià)}$), nom complet amb patronímic Ivan Sàvvitx Nikitin, rus: Ива́н Са́ввич Ники́тин, fou un poeta rus. És considerat un mestre de la descripció dels paisatges russos i successor poètic de Koltsov. Els temes principals de la poesia de Nikitin - entorn natiu, treball dur i vida sense esperança dels camperols, els pobres urbans, els que pateixen, són una protesta contra la vida injusta del sistema.

## Biografia

Ivan va néixer a la família d'un comerciant d'espelmes que tenia alguns lligams amb l'Església. El seu pare, Savva Evtikhíevitx Nikitin (1793 - 1864) era un ciutadà important de Vorónej. Tanmateix, a la vida del seu fill, va tenir un paper fatal. Era una persona despòtica i inquieta.
Després de passar un temps a l'escola confessional, Ivan Nikitin va entrar al seminari. Durant aquest temps es va concentrar en l'obra de Puixkin i Koltsov. No va concloure els estudis al seminari, la seva mare va morir, i l'embriaguesa i la naturalesa violenta del pare va portar a la família a la ruïna. Per a Nikitin va començar una vida difícil, treballant en una posada i una botiga. El 1853 publica els seus primers poemes, que despertaren un viu interès entre els lectors i crítics. El 1856 es publica la seva primera col·lecció de poemes. Tres anys més tard, amb un préstec de 3000 rubles, va obrir un llibreria amb sala de lectura, que es va convertir ràpidament en un dels centres de la vida cultural de la ciutat. El poeta volia oferir als sectors més pobres de la societat l'oportunitat de llegir les obres literàries i la compra d'aquestes.
El 1859 va empitjorar el seu estat de salut, tot i que va participar activament en la vida literària de la seva ciutat natal, obrint escoles dominicals i organitzant matinés. Després de patir un fort refredat el maig de 1861, no va ser capaç de recuperar-se i va morir per causa de la tuberculosi el 16 d'octubre 1861 a Vorónej.

## Traduccions al català

* Poesia russa. Antologia / Vidal, Helena (Ed., Trad., Pr.) ; Desclot, Miquel (Ed., Trad.) Barcelona : Edicions 62: 1983 ISBN 8429720774

## Fonts

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Un part d'aquest article està basat en l'obra Littérature russe de Kazimierz Waliszewski, que actualment es troba en domini públic.

## Enllaços externs

* Poema "Caurà la tirania indigna" (Trad. Elena Vidal / Miquel Desclot)
# Llorenç Valentí

Llorenç Valentí va néixer al segle xvi. Doctor en arts, mestre d'arts. Abad del Monestir de Santa Maria de Camprodon.
Va ser nomenat Rector de la Universitat de l'Estudi General, càrrec que va exercir entre l'1 d'agost de 1561 i el 31 de juliol de 1562. Va morir probablement a finals del segle xvi.

## Referències

* ↑ Fernández Luzón, Antonio. La Universidad de Barcelona en el s. XVI (en castellà). Universitat Autònoma de Barcelona, 2003, p. 519 [Consulta: 17 novembre 2016].
* ↑ Lorente Gasca, Mª José. "Análisis de la Universidad de Barcelona a través de los libros de Ordenanzas y Deliberaciones Municipales, libros de Grado y libros de Protocolos Notariales desde 1532 hasta 1686". 1982. 130 p

## Bibliografia

* Fernández Luzón, Antonio. "La Universidad de Barcelona en el siglo XVI". Barcelona: Publicacions i Edicions Universitat de Barcelona, 2005. 342 p. Disponible a: Catàleg de les biblioteques de la UB
# Partit Democràtic de Bet Nahrain

El Partit Democràtic de Bet Nahrain (o Beth Nahrin, que vol dir "Dos Rius") és una organització política assíria que es va fundar l'1 de novembre de 1976 a Chicago. Es va vincular al Congrés Nacional Assiri, organització assíria dels Estats Units fundada el 1983. El 1990 va signar una aliança amb l'Organització Democràtica Assíria, el Moviment Democràtic Assiri i l'Aliança Universal Assíria.
Va emergir al Kurdistan del Sud el 2004. Va participar en les llistes electorals de l'Aliança Democràtica i Patriòtica del Kurdistan en les eleccions regionals del gener 2005 i el seu cap Romeo Hakkari fou elegit dins d'aquesta llista; un sector dirigit per Sargon Dadesho va voler anar en solitari a les constituents de l'Iraq del gener del 2005 i va formar la Llista de l'Assemblea Nacional Assíria junt amb el Congrés Nacional Assiri, sota la direcció de Sargon Dadesho, però amb poc més de 7.000 vots no va aconseguir representació; a les eleccions parlamentàries iraquianes del desembre del 2005 el partit es va retirar.
A les eleccions de governacions del gener del 2009 va participar amb la Llista Patriòtica Ishtar. A les regionals del 25 de juliol de 2009 es va tornar a retirar. A les eleccions iraquianes de març del 2010 va integrar la Llista Democràtica Ishtar que no va aconseguir representació.
El juny del 2010 el partit va tenir una entrevista amb el príncep dels yazidis Amir Amwar Muawiyya.

## Vegeu també

* Assemblea Nacional Assíria

## Nota

* ↑ segons s'explica a
# NBA Street

NBA Street és un videojoc de bàsquet desenvolupat per EA Canada. Va ser llançat el 18 de juny de 2001 per a PlayStation 2 i el 17 de febrer del 2002 per a GameCube. Combina el talent i els grans noms de l'NBA amb l'actitud i l'atmosfera del streetball. NBA Street va ser seguida per l'NBA Street vol. 2, NBA Street V3, i el NBA Street Homecourt.

## Referències

* ↑ «NBA Street Homecourt Review» (en anglès). Gamespot.
# Hall Park

Hall Park fou un poble dels Estats Units a l'estat d'Oklahoma. Segons el cens del 2000 tenia 1.088 habitants. L'any 2005 Hall Park fou annexat amb la ciutat de Norman (Oklahoma).

## Demografia

Segons el cens del 2000, Hall Park tenia 1.088 habitants, 376 habitatges, i 324 famílies. La densitat de població era de 396,3 habitants per km².
Dels 376 habitatges en un 43,4% hi vivien nens de menys de 18 anys, en un 76,9% hi vivien parelles casades, en un 8% dones solteres, i en un 13,8% no eren unitats familiars. En l'11,2% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,13.
Per edats la població es repartia de la següent manera: un 30,1% tenia menys de 18 anys, un 6,3% entre 18 i 24, un 24,4% entre 25 i 44, un 29% de 45 a 60 i un 10,3% 65 anys o més.
L'edat mediana era de 39 anys. Per cada 100 dones de 18 o més anys hi havia 90,3 homes.
La renda mediana per habitatge era de 68.173 $ i la renda mediana per família de 70.536 $. Els homes tenien una renda mediana de 52.813 $ mentre que les dones 33.750 $. La renda per capita de la població era de 25.658 $. Entorn de l'1,7% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hall Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Hall Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Herbert William Conn

Herbert William Conn (Fitchburg, Massachusetts, 10 de gener de 1859 - Middletown, Connecticut, 18 d'abril de 1917) va ser un naturalista, bacteriòleg i educador nord-americà.
Va néixer a Fitchburg, Massachusetts, fill de Reuben Rice Conn i Harriot Elizabeth. Va emmalaltir de febre reumática en la seva joventut i va deixar de concórrer a l'escola pública a causa de la seva salut. Per això va anar a l'Acadèmia Cushing, una escola privada de Ashburnham, Massachusetts. Després va cursar estudis a la Universitat de Boston on en 1881 es va graduar segon de la seva classe. Després va cursar estudis a l'escola de graduats de la Universitat Johns Hopkins en 1881, on es va doctorar el 1884, especialitzant-se en morfologia animal, fisiologia i histologia amb una tesi titulada "Life-history of Thalassema", per la qual després li va ser atorgat el premi Walker de la Boston Society of Natural History. L'agost de 1885, es casa amb Julia M. Joel amb qui va tenir dos fills.
Després de graduar-se, comença a treballar a la Universitat Wesleyana com a instructor de biologia, sent ascendit en 1887 a professor de biologia i fundant el departament de biologia de la universitat. Durant la resta de la seva carrera estarà a càrrec del departament de biologia. Aquest mateix any és designat director interí del departament de zoologia de l'Institut Martha Vineyard Summer. En el període 1889–90 ensenya biologia en el Trinity College, després entre 1890 i 1897 és director del Laboratori de Biologia Cold Springs. A partir de desembre de 1898, col·labora en la fundació de la Societat Nord-americana de Microbiologia; sent el seu secretari durant 3 anys, i el seu president el 1902. El 1901 imparteix cursos de bacteriologia en el Connecticut Agricultural College. El 1905 va ser designat el bacteriòleg de l'estat de Connecticut, i ajuda a organitzar i dirigir el Laboratori de Bacteriologia de l'Estat. Al març de 1911, el Comitè de la llet de Nova York el designa membre de la Comissió Nacional d'Estàndards per a la Llet.
Durant la seva carrera, Conn va publicar més de 150 treballs, a més de diversos llibres de text per a escoles. Es va destacar per descobrir que la febre tifoidea pot ser distribuïda per les ostres i va ser un especialista reconegut en l'àmbit de la bacteriologia dels productes làctics.

## Referències

* 1 2 3 Conn, H. J.. Professor Herbert William Conn and the founding of the Society. 12, desembre 1948, p. 275–296.
* ↑ Herbert W. Conn, Ph. D. 7. Wesleyan University, maig 1917, p. 480. DOI 10.2105/ajph.7.5.480.
* 1 2 3 4 5 6 Men of Mark in Connecticut: Ideals of American Life Told in Biographies and Autobiographies of Eminent Living Americans. 1. Hartford, Connecticut: W.R. Goodspeed, 1906, p. 145.
* ↑ Conferring of Degrees, June 5, 1884. 3. Baltimore, Maryland: Johns Hopkins University, setembre 1884, p. 119.
* ↑ University Notes. 60. Middletown, Connecticut: Wesleyan University, 1916, p. 32.

## Enllaços externs

* «Conn, Herbert W.». [Consulta: 9 abril 2013].